ไร่องุ่นชื่อดังในภูเรือที่ เห็นในโปรแกรมทัวร์หลายๆเจ้ามีต้องแวะ ซึ่งมีทั้งส่วนที่ขายของฝากต่างๆ และส่วนที่เป็นขายอาหาร ย่อมๆไว้ให้บริการ ซึ่งในส่วนที่ขายเองจะมีขายก๋วยเตี๋ยว กาแฟ ไอศกรีม น้ำองุ่นและอื่นๆ อยู่ในโซนใกล้ๆกัน ด้วยเป็นจุดหมายตามโปรแกรม เลยแวะเข้าไปทานอาหารก่อนเข้าไปชมไร่องุ่น(ซึ่งไร่องุ่น ดูแล้วไม่ได้มีการตบแต่งอะไรให้ดูสวยงามนักนะ คือเอาเป็นธรรมชาติเลย มีสวยหน่อยตรงทุ่งดอกปอเทืองที่บานสะพรั่งนี่แหละ) อาหารที่ทาน                              ##ก๋วยเตี๋ยว รสชาติน้ำก๋วยเตี๋ยวจาง ปรุงเยอะ เครื่องรสชาติธรรมดา                     ##ยำหมูยอ ออกหวานนำมาค่อนข้างโดดเลย ชิ้นหมูยอรสชาติพอได้ แต่น้ำยำยังไม่ค่อยโดน                                 ##กาแฟ espresso หวานนำ เข้มพอได้      ##ไอศกรีมเสาวรส  เปรี้ยวโดดดี ไม่ค่อยหวาน                                                    ##เจลลี่องุ่น ไม่ค่อยหวานมาก เนื้อเจลลี่เหมือนสากๆหน่อยมั้ย ซื้อมา 4 ยังกินไม่หมดเลย                                              ##น้ำองุ่นกับน้ำเสาวรส ซื้อมาไม่ใช่แบบ 100% รสชาติน้ำเสาวรสเปรี้ยวจี๊ดดี ตื่นทันทีที่ดูด ส่วนน้ำองุ่นอร่อยใช้ได้ เปรี้ยวๆหวานๆ          โดยรวมๆแล้วที่นี่จริงๆอาจจะดังด้านไวน์มั้ง(ซึ่งไม่ได้เข้าไปดู) อาหารไม่เท่าไหร่ ของฝากกลางๆ ถึงอร่อยคละๆกันไป ใช้เป็นจุดแวะพักรถหลังจากผ่านเส้นทางอันน่าเวียนหัวจากด่านซ้ายมานะ